76.		Výpoveď zmluvy o neobmedzenom využívaní informačnej
			databázy z webovej stránky (§ 272 ods. 2 OZ)
PECO, a.s., Košická ul. č. 12, 841 01 Bratislava 
Rukola, s.r.o.
Dobšinského ul. č. 11, 010 01 Žilina
Žilina, 15. 6. 2023
Vec:	Výpoveď zmluvy o neobmedzenom využívaní informačnej databázy z webovej stránky 
Dňa 20. 9. 2022 sme s vami uzatvorili zmluvu o neobmedzenom využívaní informačnej databázy z webovej stránky, pričom v súlade s jej znením sme sa zaviazali zabezpečiť:
a)	neobmedzené sprístupnenie aktuálnych dát na Web KP pre odberateľa,
b)	pravidelný update dát ako je uvedené v prílohe č. 3 tejto zmluvy,
c)	nepretržitú funkčnosť servera okrem servisných úkonov, rýchly prístup na svoju stránku pre odberateľa definovaný časom načítania www stránky (do 3 sekúnd), časom odpovede na vyhľadávanie požadovanej informácie (do 5 sekúnd) pri rýchlosti prenosu 512 kbps,
d)	poskytovanie aktuálnych dát, ktoré sú garantované poskytovateľmi dát.
Naša finančná situácia však neumožňuje pokračovať v podnikateľskej činnosti, preto sme nútení ukončiť s vami našu doterajšiu spoluprácu. V uvedeného dôvodu končíme náš obchodnoprávny vzťah výpoveďou v súlade s Čl. VI ods. 2 vyššie uvedenej zmluvy. 
Výpovedná lehota začína plynúť dňom nasledujúcim po dni doručenia výpovede.
	Ing. Ivan Rus
	konateľ spoločnosti
Poznámka
Na základe ustanovenia § 272 ods. 2 zákona č. 513/1991 Zb. Obchodný zákonník, v prípade, že písomne uzavretá zmluva obsahuje ustanovenie, že sa môže meniť alebo zrušiť iba dohodou strán v písomnej forme, môže sa zmluva meniť alebo zrušiť iba písomne.